
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL ŽEMĖS SKLYPO FORMAVIMO IR PERTVARKYMO PROJEKTO PATVIRTINIMO 
2015 m. vasario 10  d. Nr. AT-114
Šakiai
           
Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 6 dalies 1 punktu, Lietuvos Respublikos Vyriausybės 1992 m. gegužės 12 d. nutarimu Nr. 343 ,,Dėl specialiųjų žemės ir miško naudojimo sąlygų patvirtinimo“, Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, Lietuvos Respublikos Vyriausybės 1999 m. rugsėjo 29 d. nutarimu Nr. 1073 patvirtinto Pagrindinės žemės naudojimo paskirties ir būdo nustatymo keitimo tvarkos bei sąlygų aprašo“ 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo patvirtinimo“, Žemės sklypų formavimo ir pertvarkymo projektų rengimo ir įgyvendinimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr.3D-452/D1-513 (Lietuvos Respublikos žemės ūkio ministro ir Lietuvos Respublikos aplinkos ministro 2014 m. sausio 2 d. įsakymo Nr. 3D-1/D1-1 redakcija) 68 punktu, 2015 m. sausio 23 d. Nacionalinės žemės tarnybos prie Žemės ūkio ministerijos žemės valdos projekto patikrinimo aktu Nr. TPA–425-(8.18.) ir atsižvelgdamas į Valentinos Naujokaitienės 2015 m. sausio 30 d. prašymą:
   
1.Tvirtinu projekto iniciatorės Valentinos Naujokaitienės projekto rengėjo UAB „Archigrupė“ (kvalifikacijos pažymėjimo Nr. 2R-FP-765, išduotas 2013 m. birželio 27 d.) parengtą Žemės sklypų formavimo ir pertvarkymo projektą (toliau - Projektas), kuriuo pakeičiamas 0,2409 ha ploto žemės sklypo (kadastrinis Nr.8486/0002:145), esančio Vingio g.4, Šakių m., Šakių r. sav. ir 0,3141 ha ploto žemės sklypo (kadastrinis Nr.8486/0002:139), esančio Vingio g.6, Šakių m., Šakių r. sav., naudojimo būdas iš komercinės paskirties objektų teritorijos naudojimo būdo į vienbučių ir dvibučių gyvenamųjų pastatų teritorijos naudojimo būdą. Žemės sklypams yra taikomos VI, IX ir XLIX punktuose išvardintos specialiosios žemės ir miško naudojimo sąlygos. Žemės sklypui (kadastrinis Nr.8486/0002:145) nustatytas 190 m2 ha ploto kelio servitutas (viešpataujantis daiktas), suteikiantis teisę važiuoti transporto priemonėmis, teisę naudotis pėsčiųjų taku, žemės sklype (kadastrinis Nr.8486/0002:139) nustatytas kelio servitutas (tarnaujantis daiktas), suteikiantis teisę važiuoti transporto priemonėmis, teisę naudotis pėsčiųjų taku.

2. N u s t a t a u:


2.1. kitos paskirties 0,2409 ha ploto žemės sklypo (kadastro Nr. 8486/0002:145) (naudojimo būdas – vienbučių ir dvibučių gyvenamųjų pastatų teritorijos) vertes:


2.1.1. nominalią vertę – 3600 (trys tūkstančiai šeši šimtai) eurų, nominali indeksuota sklypo vertė – 5760 (penkiasdešimt septyni tūkstančiai septyni šimtas šešiasdešimt) eurų;


2.1.2. vidutinę rinkos vertę – 12900 (dvylika tūkstančių devyni šimtai) eurų.


2.2. kitos paskirties 0,3141 ha ploto žemės sklypo (kadastro Nr. 8486/0002:139) (naudojimo būdas – vienbučių ir dvibučių gyvenamųjų pastatų teritorijos) vertes:


2.2.1. nominalią vertę – 4710 (keturi tūkstančiai septyni šimtai dešimt) eurų, nominali indeksuota  sklypo vertė – 7536 (septyni tūkstančiai penki šimtai trisdešimt šeši) eurai;


2.2.2. vidutinę rinkos vertę – 16335 (šešiolika tūkstančių trys šimtai trisdešimt penki) eurai.

           
3. Įpareigoju planavimo iniciatorę Valentiną Naujokaitienę ne vėliau kaip per 5 darbo dienas nuo teritorijų planavimo dokumento patvirtinimo dienos projektą įregistruoti Lietuvos Respublikos teritorijų planavimo dokumentų registre Lietuvos Respublikos teritorijų planavimo dokumentų registro nuostatuose nustatyta tvarka ir kreiptis į Valstybės įmonės Registrų centrą dėl 2 punkte nurodyto sklypo būdo pakeitimo ir nustatytų verčių įregistravimo.
           
4. P a ž y m i u, kad patvirtintas teritorijų planavimo dokumentas įsigalioja kitą dieną po jo  įregistravimo ir paskelbimo Lietuvos Respublikos teritorijų  planavimo dokumentų registre.
          
Įsakymas yra skelbiamas Šakių rajono savivaldybės interneto svetainėje (www.sakiai.lt). 

         

5. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius                                                                                Juozas Puodžiukaitis

